2024-2025-окуу жылында Аккредитация жана билим берүүнүн сапаты бөлүмүнүн аткарган иштери жана алдыдагы милдеттери

Аккредитация жана билим берүүнүн сапаты бөлүмү 2024-2025-окуу жылында бөлүмгө тиешелүү жобонун негизинде башкы адис жана усулчу өз пландарыбызды түзүү менен иш алып баруудабыз. Өзүбүзгө тиешелүү пландын негизинде алгач окуу жайыбызга жаңыдан кабыл алынып жаткан  жаш окутуучулардын сабактарына түзүлгөн комиссия менен биргеликте катышып,  алардын сабак өтүү методикасына көңүл буруу аркылуу жумушка кабыл алынуусун көзөмөлгө алдык. Жумушка жаңыдан  кабыл алынган окутуучуларга ЖОЖдун талаптары менен таанышып талаптагыдай сабак өтүү керек экендигин эскерттик. Бардык факульттердеги окуу-усулдук кеңештин башчылары менен чогулуш уюштуруу менен окутуучулардын сабактарын көзөмөлдөп турууну эскерттик. 
Окуу жайыбызга жаңыдан келген 1-курстун студенттеринен онлайн форматта комплекстүү тест алынды. Тесттин жыйынтыгы 35% дан 100%га чейинки көрсөткүчтү  берди. Негизинен тесттер мектеп программасында окуган предметтерден түзүлгөн. 
Андан сырткары бөлүмдүн негизги иши катары магистратура бөлүмүндөгү  Көркөм билим берүү багытындагы  (музыка)  программаны  аккредитациядан өткөрүү  боюнча тендерге жарыя берип, аккредитацияга даярдык иштер башталган. Тендердин жыйынтыгы менен Эл баасы  агенттиги менен иш алып барылды. Агенттик менен тыгыз иш алып баруу аркылуу аккредитациядан өтүү үчүн агенттиктин өкүлдөрү менен биргеликте  семинар уюштурдук. Семинарга Музыкалык билим берүү жана аны окутуунун усулу кафедрасынын  окутуучулары катышты. Семинарда стандарттар  боюнча толук маалыматтар берилип, андан соң өздүк отчетторду жазууну колго алдык.  
Аккредитация жана билим берүүнүн сапаты бөлүмү тарабынан 2024-2025-окуу жылынын  1-семестринде окуган  предметтер боюнча бакалаврда билим алып  жаткан 48 тайпадан  да тесттер алынды. Алынган тесттер боюнча маалыматтар факультеттин декандарына берилди. Факультеттин чогулушунда каралат жана жыйынтыгы бизге берилет. 
Билим берүүнүн сапатын камсыздоо максатында билим алып жаткан студенттерден ар окуу жылында Аккредитация жана билим берүүнүн сапаты бөлүмү тарабынан    анкета алынып турат. Алынган анкета аркылуу окуу жайдын миссиясы, окуу процессинин сапатынын эффективдүүлүгү, окутуучулар менен студенттердин ортосундагы мамиленин канааттангандыгы, университеттин тарбиялык иштеринин түрдүү иш-аракеттеринин абалын алдыга жылдыруу максатында иш алынып барылат. Колледж бөлүмүндөгү  1-курстар  боюнча 31 тайпа 731 студенттен анкета алынды. Анкетанын мазмуну окуу процессиндеги көйгөйлөр, материалдык-техникалык база жана предметтик окутуучулар жөнүндө маалыматтардан турат. Алынган анкетанын жыйынтыгы боюнча кафедра башчылары менен биргеликте иш алынып барылды. Коледж бөлүмүндөгү жогорку курстардын жана жогорку билим берүүдө билим алып жаткан студенттердин старосталары менен жолушуп аңгемелешүү жүргүздүк. Аңгемелешүүнүн жыйынтыгы жетекчиликке жана факульттердин декандарына берилген. Негизинен студенттерден анкеталар  окуу жылынын аягына чейин алынып жыйынтыгын тиешелүү жетекчилерге беребиз. Негизинен анкета алууга жаштар комитетиндеги студенттер, акыйкатчылар жардам беришти. 
Мындан сырткары биздин бөлүм окуу бөлүмү менен биргеликте факультетте окутулуп жаткан бардык предметтер боюнча түзүлгөн ОМКлар боюнча текшерүү жүргүзгөн. Текшерүүнүн максаты ОМКлардын сапатын билүү жана тартипке салуу эле. Текшерүүнүн негизинде түзүлгөң ОМКлардын кемчиликтери айтылды жана кемчиликтер оңдолуп бүгүнкү күндө тартипке салынды. Жалпы жогорку билим берүүдө 296 ОМК, ал эми колледж бөлүмүндө 119 ОМК текшерилген. Ошону менен бирге ОМКлар студенттер маалымат алып туруу үчүн AVN порталына окутуучулар тарабынан жүктөлдү. Бул боюнча маалымат апталык жыйында берилген. 
Ошону менен бирге адистиктердин адабияттар менен камсыз болушу боюнча маселе каралып анын жыйынтыгы апталык кеңешмеде каралган. Айрым предметтер боюнча жаны адабияттардын жок экендигин преметтик окутуучулар белгилешти. Жыйынтыгында аккредитациянын талабына ылайык акыркы 5 жылда чыккан адабияттарды табуу менен студенттердин билим алуусуна шарт түзүү жагы эскертилди. 
2024-жылдын 14-ноябрында  НААР эл аралык аккредитациялык агенттиги менен биргеликте семинар болуп,  ага окуу жайыбыздан жана ОшМУ, ОшТУ, КӨЭАУ, БатМУ жана ЖАМУдан келген окутуучулар катышып сертификаттарга  ээ болушту.
Студенттердин модул  тапшыруу процесси бөлүм тарабынан көзөмөлдөнүп турат.
2025-жылдын 6-февралында  ОшМУда  ААОПА көз карандысыз агенттиги тарабынан “Жогорку билим берүүдөгү өнүгүү жана инновация тенденциялары” аталышындагы маалыматтык иш чара болуп өтүп, окуу жайдан 16 окутуучу катышып келишти. Иш-чарада негизинен аккредитацияга киргизилген өзгөртүүлөр боюнча маалыматтар берилди. 2025-жылдын 14-февраль күнү  КӨЭАУ да ААОПА көз карандысыз агенттиги тарабынан семинар уюштурулуп биздин окуу жайдан отуздан ашык окутуучу катышты. Семинарда аккредитацияга тиешелүү стандарттардагы критериййлер боюнча толугу менен маалыматтар берилди.
Аккредитация жана билим берүүнүн сапаты бөлүмүнүн башкы адиси  катары  окуу жайыбыздагы факультетиндеги кафедраларда көз карандысыз аккредитациянын талабына ылайык нормативдик документтердин сапатын жакшыртуу максатында текшерүү боюнча түзүлгөн комиссиянын курамында болуу менен  аккредитацияга даярдык иштерине көзөмөл жүргүзүп келдик. Аккредитацияга даярдык катары станддарттардагы критерийлердин аткарылышына багыт берүү иштерин жүргүздүк. Бул жерде биз Министрлер кабинети тарабынан аккредитацияга киргизилген өзгөртүүлөр боюнча иштөөнү колго алдык (2024-жыл 15-май№246). Факультеттерди текшерүүнүн жыйынтыктары ар дүйшөмбүдө боло турган апталык жыйындарда талкууланып, тиешелүү токтомдор чыгарылып келди. Ошол чыккан токтомдордун аткарылышына бөлүмдүн башкы адиси катары көзөмөл жүргүзүп келүүдөбүз. 
Андан сырткары бөлүмдүн дагы бир негизги иштеринин бири катары окутуучулардын сабактарына  катышып, анализ берип  өз ойлорубузду тынымсыз билдирип турдук.  Сабак өтүүдө окутуучулардын жетишкен жактары менен кемчиликтерин көргөзүп сабактын сапаттуу өтүлүшү боюнча багыттар берилип турат. Бөлүмдүн иш планына ылайык башкы адис катары бардык сабактардын сапаттуу өтүлүшүн көзөмөлдөө максатында бардык сабактарга катышып келебиз. 
2025-жылдын 19-20-февралында  Көркөм билим берүү багыты (магистратура) боюнча музыка программасы  аккредитациядан ийгиликтүү өтүп 5 жылга сертификат алды. 
Ошону менен бирге студенттердин модул тапшыруусун график боюнча текшерип көзөмөлгө алабыз. 
Жогоруда жазылган малыматтар биздин бөлүм тарабынан аткарылган иштер болуп эсептелинет. 
Эми аткарылып бүткөн иштер менен алдыда аткара турган иштер да бар. Алардын айрамдарын кыскача белгилеп кетели.
Ушул окуу жылынын аягына чейин бардык курста, тайпада билим алып жаткан студенттерден анкета, тесттер алынат жана жыйынтыгына жараша  факультеттин башчыларына маалыматтар берилет. Анкеталарды ABN программасы аркылуу онлайн форматта алууга аракет кылуудабыз. 
Колледж бөлүмүн аккредитациядан өткөрүүдө ББПУАА (ААОПО) агентиги  тарабынан берилген кемчиликтер, сунуштар боюнча иш алып барабыз. Ар бир ишти аткарууда белгилүү мөөнөт коюлган. Ошол мөөнөт боюнча аткарылган иштердин жыйынтыгын агенттикке жиберип туруу биздин милдетибиз.
Жогорку билим берүүдөгү программаларды  жана окуу жайыбызды программалык жана  институтционалдык аккредитациядан өткөрүү боюнча даярдыктарды күчөтүү менен иш алып баруу керек.  Аккредитациядан өтүү менен рейтингди көтөрүү аркылуу НААР сыяктуу агенттикттер менен байланыш түзүү менен  жогорку билим берүүдөгү программаларды  аккредитациядан өткөрөбүз.
Аккредитациядан өтүү үчүн бардык бөлүмдөрдүн башчыларына өздөрүнө тиешелүү иш кагаздарды ( жобо, иш-план ж.б.)  ондоп кароо жагын эскертишибиз керек.  Себеби, мурда түзүлгөн айрым жоболор шашылыш тузүлүп калгандыгын  Колледж бөлүмү аккердитациядан өтүү учурунда көрүп моюнга алдык. Ошондуктан тиешелүү жоболорду бөлүмдөрдүн  башчылары карап, кайрадан жаңыдан берилген стандартка ылайык түзүп коюу керек экендигин эскертүү менен иш алып баруудабыз.  
Жогорку билим берүүдөгү  программаларды  5 жыл мурда программалык аккредитациядан өтүүдө  “Эл баасы” аккредитациялык агенттиги тарабынан берилген сунуш менен аккредитацияга даярдануу керек экендигин баса белгилеп келгенбиз.  Себеби кийинки аккредитация боюнча тендерден уткан агенттик 5 жыл мурда аккредитациядан өтүүдөгү берилген сунуштар боюнча иш алып баруусун орто билимди аккредитациядан өтөрүүдө күбө болдук. Ошондуктан Эл баасынын сунушунун негизинде  аккредитацияга даярданууну факультеттин декандарына эскертүү менен иш алынып барылат.
Мындан сырткары окуу-тарбия жана илимий багыттагы аткарылган иштердин баарын сайтка бир нече тилде чыгарып турууну көзөмөлдөйбүз. Бул бардык бөлүмдүн башчылары жана факультеттин декандарына тиешелүү. Азыр сайтта маалыматтар бар. Бирок аз. Сайтка маалыматтарды замандын талабына ылайык берилген тартип менен  сапатуу жайгаштырууну сунуштайбыз. Себеби магистратурадагы программаларды жана колледж бөлүмүн аккредитациядан өткөрүүдө окуу жайдын сайтынын сапатын жакшыртуу керек экендигин эскертүү катары алганбыз.
Кийинки окуу жылынын башынан окуу жайыбызга келген 1-курстун студенттеринен комплекстүү тест алууну жандандырабыз. Комплекстүү тест алуу менен биз студенттердин мектепте алган билимдерин текшерүү аркылуу ЖОЖдун талабындагы модулдардын жыйынтыгы  менен салыштыруу  аркылуу мониторинг жүргүзөбүз. 
[bookmark: _GoBack]Мындан кийин бөлүм тарабынан алына турган тесттер жана анкеталар AVN программасында онлайн форматта алынат. Бул боюнча Электрондук башкаруу бөлүмү менен биргеликте иштешебиз. Бардык өтүлүп жаткан сабактардын сапаттуулугуна көңүл буруу менен биз проферентациялык иштерди жүргүзсө болот деген ойдобуз. Себеби билим алып жаткан студент окуу жайыбыздагы жетишкендиктер менен кошо тажрыйбалуу окутуучулардын жакшы сабак өтүп билим беришээрин жайылтат деп ойлойбуз.

 Жогорудагы аткарылган иштер менен биргеликте бөлүм тарабынан төмөнкүдөй сунуштарды беребиз:
1. Окуу жайдын өнүктүрүү планын түзүүдөгү комиссиянын курамы аткарылган иштер боюнча жыйынтык чыгарып, мониторинг чыгарып туруу керек;
2. Бардык бөлүмдөрдүн жетекчилери жана факультеттин декандары жана кафедра башчылары аткарылган иштер боюнча мониторинг чыгаруу керек;
3. Окуу жайдын сайтынын ишин мындан да жакшыртуу керек экендигин баса белгилейбиз;
4. Аккредитацияга тынымсыз даярдык көрүп турууну колго алуу; 
5. Аккредитация жана билим берүүнүн сапаты бөлүмүн  бөлүп түзүү керек.


Токтомдун  долбоору:

1. Аккредитация жана билим берүүнүн сапаты  бөлүмүнүн маалыматы канааттандыраарлык деп эсептелсин;
2. Жогорку билим берүүдөгү программаларды  аккредитациядан өтүү үчүн аткарыла турган  иштерди күчөтүү жагы кафедра башчылары менен факультеттин декандарына жүктөлсүн;
3. Аккредитациядан өтүү үчүн аткарылган иштерге багыт берип, көзөмөлдөө бөлүмдүн башкы адиси У.Б.Нажимидиновго жүктөлсүн;
4. Токтомдун аткарылышын көзөмөлдөө окуу иштер боюнча проректор К.Т.Раимбековго милденттендирилсин.

